יוסי מזרחי (עיתונאי)

יוסי מזרחי (נולד ב-24 בנובמבר 1974) הוא עיתונאי וכתב תחקירים ומגזין בחדשות 12. מזרחי נולד, גדל והתחנך באשדוד. משפחת אביו מסלוניקי, יוון. שירת כלוחם בחטיבת הצנחנים, למד תואר ראשון בתקשורת ומדעי המדינה באוניברסיטת בר-אילן. מזרחי סיים בהצטיינות תואר ראשון נוסף במשפטים באוניברסיטת חיפה והוא מוסמך בלימודי תקשורת מאותה אוניברסיטה. מזרחי החל את פעילותו התקשורתית ככתב מקומון באזור חיפה בשנת 1998. לאחר מכן, עבר לכתוב בעיתון מעריב ככתב העיתון באזור הצפון. בשנת 2003 הצטרף לחדשות ערוץ 2 ככתב הערוץ באזור חיפה והצפון ומונה בהמשך לכתב תחקירים ומגזין של חברת החדשות אשר כתבותיו מתפרסמות במגזין אולפן שישי ובמהדורת סוף השבוע. מזרחי סיקר לאורך עבודתו ככתב את מלחמת לבנון השנייה, את שחרורו של גלעד שליט ואת השרפה בכרמל. ביוני 2013 פרסם יחד עם עמליה דואק כתבת תחקיר באולפן שישי על עסקיו הפרטיים של אלון חסן בנמל אשדוד. במהלך 2014–2015 פרסם שני תחקירים אודות התנהלות השר חיים כץ כיו"ר ועד העובדים בתעשייה האווירית. בפברואר 2017 חשף מזרחי את פרשת ההתעללות בקשישים שבוצעה בבית האבות "נאות כיפת הזהב" בחיפה. במרץ 2018 חשף מזרחי כי ראש עיריית קריית מוצקין חיים צורי מנהל מאגר מידע המכיל פרטים רגישים על תושבי העיר וכי מספר חודשים קודם לשידור שודרג המאגר בעלות של 70 אלף שקלים במימון העירייה. למחרת השידור פתחה הרשות להגנת הפרטיות בחקירת הפרשה, וזמן קצר לאחריה גם היחידה הארצית לחקירות הונאה. באוגוסט 2020 הודיעה המשטרה כי קיימת נגד צורי תשתית ראייתית לעבירות של שוחד, הפרת אמונים ופגיעה בפרטיות הציבור, ובמרץ 2023 הודיעה פרקליטות המדינה על הגשת כתב אישום נגדו. ביולי 2024 הורשע מנהל המחשוב בעיריית קריית מוצקין, יוסי סטלקול, בעבירות שנחשפו בתחקיר של מזרחי, חלקן כמסייע לצורי וחלק כמבצע בצוותא עם צורי. במאי 2018 שודרה כתבתו של מזרחי על אודות חריגות הבנייה שביצע דני עטר בחצר ביתו. בספטמבר 2019 הודיעה פרקליטות המדינה על כוונתה להעמיד לדין את עטר, בכפוף לשימוע, בגין עבירות הבנייה, אך לאחר השימוע הסתפקה בהליך מנהלי שבמסגרתו יבטל עטר את חריגות הבנייה וכך קרה. באוקטובר 2021, חשף מזרחי תיעוד של התעללות בברווזים שצולם על-ידי תחקירני עמותת אנימלס במשק "ברווזים בכפר" בכפר ברוך, המשק היחיד בישראל המגדל ברווזים לתעשיית הבשר. התיעוד הראה ברווזים שסובלים מפציעות ומצליעות שלא זכו לטיפול וטרינרי. ברווזים פצועים נזרקו לדלי והושארו לגסוס, ולאחר מכן נקברו, כשבחלק מהמקרים היו עדיין בחיים. אחד מעובדי המשק בעט בברווז שהתקשה ללכת. בעקבות החשיפה, הצהיר שר החקלאות, עודד פורר שהזדעזע לצפות בממצאים ושהורה על פתיחת חקירה של יחידת פיקוח הצומח והחי בחשד לעבירות על חוק צער בעלי חיים. בין השנים 2013–2017 הגיש את תוכנית האקטואליה "זירה חופשית" המשודרת בכל יום שישי ברדיו חיפה, יחד עם העיתונאי אלי לוי. בינואר 2018 החל להגיש את התוכנית "חד וחלק" ברדיו צפון ללא הפסקה. מזרחי נשוי לשרון ואב לשלושה. פרס פראט לתקשורת בנושאי סביבה (יחד עם חיים ריבלין), על כתבת התחקיר "העיר באפור", בנוגע לזיהום במפרץ חיפה, 2006 פרס הרדיו בכנס אילת של אגודת העיתונאים בתל אביב, על תוכנית האקטואליה הטובה ביותר "זירה חופשית", יחד עם אלי לוי, 2016 פרס פרימור לתקשורת חוקרת על תחקיר "הסמים החוקיים" שהוביל לשינוי חקיקה ואיסור מכירת סמים סינתטיים, בשנת 2013 אות האריה השואג של איגוד יועצי התקשורת והפרסום על אופי הסיקור החושף שחיתות ציבורית ועל תחקיר ההתעללות בקשישים, בשנת 2019 מדיה וקבצים בנושא יוסי מזרחי בוויקישיתוף יוסי מזרחי, ברשת החברתית פייסבוק יוסי מזרחי, נוף ילדותו של יוסי מזרחי, באתר nrg‏, 9 בינואר 2009 לי-אור אברבך, ‏יוסי מזרחי מחדשות ערוץ 2: הכבאים שבתו והתקשורת התעלמה, באתר גלובס, 5 בדצמבר 2010 עמליה דואק ויוסי מזרחי, ‏תחקיר: כך מעסיק נמל אשדוד חברות בבעלות יו"ר ועד העובדים, באתר ‏מאקו‏, 14 ביוני 2013 יוסי מזרחי, ‏הסודות מאחורי האימפריה של ח"כ חיים כץ, באתר ‏מאקו‏, 16 בנובמבר 2014 עמר כהן, ‏תחקיר ערוץ 2 חשף התעללות נוספת בקשישים, איך זה קורה אצלנו?, באתר דבר העובדים בארץ ישראל, 19 בפברואר 2017 יוסי מזרחי, ‏ראש העיר ק.מוצקין מסמן מתנגדים?, באתר ‏מאקו‏, 3 במרץ 2018 יוסי מזרחי, ‏תחקיר קריית מוצקין: חקירה נפתחה, באתר ‏מאקו‏, 4 במרץ 2018 יוסי מזרחי, ‏תחקיר ק. מוצקין: המשטרה מתערבת, באתר ‏מאקו‏, 10 במרץ 2018 אלי סניור, המשטרה ממליצה להעמיד לדין את ראש העיר קריית מוצקין על עבירת שוחד, באתר ynet, 17 באוגוסט 2020 כתב אישום בכפוף לשימוע נגד יו"ר קק"ל, בת זוגו ובנם, באתר גלובס, 25 בספטמבר 2019 עמיר קורץ, יו"ר קק"ל לא יועמד לדין פלילי, אך יאלץ להרוס את הבריכה שבנה על שטח ציבורי, באתר כלכליסט, 26 בינואר 2020 אלכסנדר כץ, יוסי מזרחי סירב להתנצל בפני הנמל - ופרש מרדיו חיפה, באתר אייס, 7 בספטמבר 2017 נועה פרייס‏, נשאר קרוב לנמל: יוסי מזרחי מצטרף לרדיו צפון, באתר וואלה, 28 בדצמבר 2017 ליאורה אמיתי, אנחנו במסך עשן, באתר העין השביעית, 7 בפברואר 2017 זירה חופשית, באתר אגודת העיתונאים בתל אביב אלכסנדר כץ, זוכי פרס פרימור לתחקירים: גל גבאי מהחינוכית ויוסי מזרחי מ'חדשות 2', באתר אייס, 5 בנובמבר 2013 יונית לוי, ‏כתבנו יוסי מזרחי זכה בפרס "האריה השואג", באתר ‏מאקו‏, 26 בספטמבר 2019